Sodba Sodišča (drugi senat) z dne 21. februarja 2013 –
Seven for all mankind proti Seven
(Zadeva C‑655/11 P)
„Pritožba – Znamka Skupnosti – Postopek z ugovorom – Prejšnja besedna znamka – Element ‚SEVEN‘ – Podobnost znakov – Verjetnost zmede – Relativni razlog za zavrnitev“
1.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje enake ali podobne znamke, registrirane za enake ali podobne proizvode ali storitve – Podobnost med zadevnima znamkama – Merila presoje – Sestavljena znamka (Uredba Sveta št. 207/2009, člen 8(1)(b)) (glej točki 71 in 72)
2.                     Pritožba – Razlogi – Napačna presoja dejstev – Nedopustnost – Nadzor Sodišča nad presojo dejstev, predloženih Splošnemu sodišču – Izključitev, razen ob izkrivljanju (člen 256 PDEU; Statut Sodišča, člen 58, prvi odstavek) (glej točki 79 in 80)
Predmet
Pritožba, vložena zoper sodbo Splošnega sodišča (šesti senat) z dne 6. oktobra 2001 v zadevi Seven proti UUNT - Seven for all mankind (SEVEN FOR ALL MANKIND) (T‑176/10), s katero je Splošno sodišče razveljavilo odločbo R 1514/2008‑2 drugega odbora za pritožbe Urada za usklajevanje na notranjem trgu (UUNT) z dne 28. januarja 2010, o zavrnitvi pritožbe zoper odločbo o razveljavitvi odločbe oddelka za ugovore, s katero je bil delno zavrnjen ugovor, ki ga je vložil imetnik figurativnih znamk Skupnosti in mednarodne figurativne znamke, ki vsebujejo besedni element „Seven“, za proizvode iz razredov 3, 9, 12, 14, 15, 16, 18, 20, 25 in 28 zoper registracijo besedne znamke „SEVEN FOR ALL MANKIND“, za proizvode iz razredov 14 in 18 – Razlaga in uporaba člena 8(1)(b) Uredbe št. 207/2009 – Dejavniki, ki jih je treba upoštevati pri presoji podobnosti znakov
Izrek
1.
Pritožba se zavrne.
2.
Družba Seven for all mankind LLC poleg lastnih stroškov nosi tudi stroške, ki jih je priglasila družba Seven SpA.
3.
Urad za usklajevanje na notranjem trgu (znamke in modeli) (UUNT) nosi svoje stroške.